André Ventura

André Claro Amaral VENTURA, konata kiel André Ventura, (naskiĝis la 15-an de januaro 1983 en Algueirão-Mem Martins, Sintra) estas portugala profesoro ĉe la Nova Universitato de Lisbono, advokato kaj politikisto. Li estas fondinto kaj gvidanto de la naciisma populisma partio Chega (Sufiĉe).

Kariero
Li estas membro de la Portugala Parlamento (Assembleia da República) por la Lisbona balotdistrikto (2019-nun) kaj partiestro de Chega (nacia konservativa) (2019-nun). Ventura kandidatas en la portugala prezidant-elekto en 2026. 

Li finis tria en la prezidanta elekto de 2021 kaj gvidis la partion al gravaj sukcesoj en la parlamentaj elektoj de 2022 kaj la antaŭtempaj elektoj de 2024. Li nuntempe estas la estro de la opozicio en Portugalio post kiam lia partio atingis la duan lokon en la parlamentaj elektoj de 2025.

Li estas konata pro siaj "radikalaj dekstraj" kaj "kontraŭsistemaj" deklaroj. Li regule faras komentojn direktitajn al homoj de afrika deveno kaj romaoj. Aparte, li provokis protestegon en la Parlamento en januaro 2020 proponante, ke Joacine Katar Moreira, portugala parlamentano naskita en Gvineo-Bisaŭo, estu resendita al ŝia devenlando. Ĉe la partia kongreso Chega en 2020, li aprobis decidproponon pledantan por la forigo de la ovarioj de virinoj, kiuj abortas. Li poste postulis ĝian retiron post protestoj. 

 Referencoj 

 Eksteraj ligiloj 

 La biografio de André Ventura  
 Renkontu André Ventura - Prezidanto de Chega

Kategorio:Portugalaj romkatolikoj
Kategorio:Portugalaj politikistoj